user
Kas yra magiškasis realizmas literatūroje?
assistant
Magiškojo realizmo kūriniams būdinga tikrovės, fantastikos ir grotesko elementų derinimas, ypatingas laikas ir erdvė. Transformuojamos ar panaikinamos gyvenimo ir mirties, būdravimo ir sapno, kultūros ir gamtos, vyro ir moters, proto ir kūno ribos. Paneigiama realistinio ir magiškojo pasaulio priešprieša, siekiama atskleisti paslėptą ir nepažintą tikrovę. 

Romanuose susipina fizinė realybė ir metafizinis pasaulis, analizuojama veikėjų psichika, pasąmonė, emocijos, sapnai, vaizduotė, telepatijos, psichokinezės reiškiniai. Dažnai personažai įkūnija kolektyvinę sąmonę, universalius simbolius. Naudojama kultūrinė mitologija, daugiausia indėnų mitai, papročiai, prietarai, vietinis folkloras, įvairūs tikėjimai pomirtiniu dvasių pasauliu. Į realistinį pasakojimą įpinami mistiniai įvykiai ir reiškiniai, kurie personažų visiškai nestebina. 

Magiškojo realizmo sąvoka atskleidžia dviprasmybę – tai, kas emigrantams iš Europos gali atrodyti kaip fantazija, Lotynų Amerikos gyventojams yra realybė.